EkBass/fiwiki-20250220-pages-articles huggingface dataset:
Peter Mickwitz

Peter Lorenz Mickwitz (s. 5. huhtikuuta 1964 Helsinki) on suomenruotsalainen kirjailija, runoilija ja kääntäjä. Hän on Suomen PEN ry:n puheenjohtaja vuodesta 2022. Mickwitz valmistui filosofian maisteriksi Helsingin yliopistosta 1989. Hänen esikoisrunokokoelmansa I ljuset ilmestyi vuonna 1991. Hänelle myönnettiin Tanssiva karhu -runopalkinto 2005 kokoelmasta För vad kroppen är värd. Vuonna 2007 hänet palkittiin Längmanin palkinnolla. Mickwitz sai valtion viisivuotisen kirjallisuuden taiteilijaprofessoriapurahan 2014–2018. Vuonna 2015 Mickwitz ja Pauliina Haasjoki saivat Kääntäjäkarhu- palkinnon Gunnar Björlingin teoksen Auringonvihreä suomennoksesta. Runeberg- palkinnon Mickwitz voitti 2024. Mickwitzin vanhemmat olivat Johan Mickwitz ja Margaretha Mickwitz (o.s. Roshier-Holmberg). ==Julkaisuja== * I ljuset (1991) * Om (1993) * Som du i mig nej (1997) * Detta sjunkande (2000) * För vad kroppen är värd (2004) * * Där bara diset återstår av paradiset (2007) * Förlorat: 4 essäer (2010) * Som du gör cirklar runt detta utanför (2012) * * Känslornas mysterier (2016) * Leksikon (2018) * Solen går ner det verkar omöjligt (2019) * Bo i ett hus som ligger i mörkret (2021) * Skuggorna, alla skuggor: En essä, essäer (2022) * Misslyckad i en uggla (2023) ==Lähteet== ==Aiheesta muualla== * Circlar runt detta utanför Mickwitzin verkkosivut/blogi Luokka:Suomalaiset kirjailijat Luokka:Suomalaiset runoilijat Luokka:Vuonna 1964 syntyneet Luokka:Elävät henkilöt
Puhelinmasto

Puhelinmasto on rakennelma, joka tuottaa matkapuhelinsignaalia matkaviestinverkon "soluna". Tämä tapahtuu lukemattomien lähetinvastaanottimien, digitaalisten signaalisuorittimien, ohjauselektroniikan, ensisijaisen ja varmuudellisen sähköenergian sekä GPS- vastaanottimien avuin. == Lähteet == Luokka:Langaton viestintä
Yorkshire pudding

Yorkshire pudding, "Yorkshiren vanukas", on Pohjois-Englannista peräisin oleva ja Yorkshiren kreivikunnan mukaan nimetty, suolaista pannukakkua muistuttava ruoka. Aikoinaan lihan ollessa kallista Yorkshire pudding oli ennen pääruokaa tarjoiltava täyteruokalaji, joka tyydytti nälkää ennen paistia. Nykyäänkin se voidaan tarjoilla alkuruokana, usein sipulilla maustetun paistoliemikastikkeen kera. Se voidaan tarjota myös paistin lisukkeena, tai muiden ruokalajien, kuten paistettujen makkaroiden ja perunamuusin (bangers and mash) kera. ==Resepti== Yorkshire puddingin taikinassa on munia, vehnäjauhoja, ja maitoa tai vettä. Se paistetaan joko rasvatussa uunipannussa yhtenä isona vanukkaana tai moniosaisessa uunivuoassa useina pieninä vanukkaina. Hyvä Yorkshire pudding on kuohkea ja kohonnut, ei litteä. Perinteisesti se valmistettiin samaan aikaan paahtopaistin kanssa, niin että paistuvasta lihasta tippuva rasva ja liemi maustoivat ja mehevöittivät vanukkaan. ==Toad in a hole== Toad in a hole ("rupikonna kolossa") on lähisukuinen ruokalaji, jossa vanukastaikinaan lisätään paistettuja makkaroita tai lihaviipaleita. Se on peräisin 1700-luvulta. ==Aiheesta muualla== * BBC:n Yorkshire pudding-resepti ==Lähteet== Luokka:Englantilainen keittiö
Panas Saksahanskyi

Panas Saksahanskyi, , oikea nimi Panas Tobilevytš, (15. toukokuuta 1859 Kamjano-Kostuvate, Jelisavetgradin piiri, Hersonin kuvernementti, Venäjän keisarikunta – 17. syyskuuta 1940 Kiova, Ukrainan SNT, Neuvostoliitto) oli ukrainalainen teatterinjohtaja ja näyttelijä. Hänen sisaruksiaan olivat Mykola Sadovskyi, Ivan Karpenko-Karyi ja Marija Sadovska-Barilotti. Käytyään koulua Jelisavetgradissa Saksahanskyi valmistui 1880 ja työskenteli vuodesta 1883 Myhailo Starytskyin, vuodesta 1885 Marko Kropyvnytskyin ja vuodesta 1888 Sadovskyin teatteriseurueissa. Hän johti 1890–1909 omaa teatteriseuruettaan Saksahanskyin teatteriseurue, työskenteli 1910–1915 Trohym Kolesnytšenkon seurueessa ja 1915–1916 Ukrainan näyttelijäseurassa. Hän johti 1918–1922 Kansanteatteria (Narodnyi teatr), työskenteli Zankovetskan teatterissa (ajoittain 1922–1926) ja johti vuodesta 1927 Sadovskyin kanssa kiertävää teatteriseuruetta. Saksahanskyi edusti näyttelijänä realistista psykologista koulukuntaa. Hän oli taitava eleiden ja mimiikan käyttäjänä. Hän teki merkittävimmät roolinsa satiirisissa komedioissa. Saksahanskyi kirjoitti kaksi näytelmää, Lytsemiry (1908, ’Tekopyhät’) ja Šantrapa (1914, ’Rahvas’), ja kaksi muistelmateosta (1935 ja 1938). Hänestä on kirjoitettu elämäkertoja ja muistelmia. ==Lähteet== ==Aiheesta muualla== Luokka:Ukrainalaiset näyttelijät Luokka:Ukrainalaiset näytelmäkirjailijat Luokka:Ukrainalaiset teatterinjohtajat Luokka:Vuonna 1859 syntyneet Luokka:Vuonna 1940 kuolleet
IMSI-sieppari

IMSI-sieppari on telekuuntelulaite, jota käytetään matkapuhelinliikenteen sieppaamiseen ja matkapuhelinten käyttäjien sijaintitietojen jäljittämiseen. IMSI-sieppari toimii ikään kuin valheellisena puhelinmastona, toisin sanoen se toimii kohteena olevan matkapuhelimen ja palveluntarjoajan maston välillä. Tämän tyyppistä tietoturvahyökkäystä kutsutaan väliintulohyökkäykseksi. ==Lähteet== Luokka:Langaton viestintä
Rikin kiertokulku

Rikin kiertokulku on osa biokemiallista kiertoa. Rikki on kasveille tärkeä ravinne, jota ne tarvitsevat kahden aminohapin, metioniinin ja kysteiinin muodostamiseen. Kasveissa muodostuu myös joitakin rikkiyhdisteitä, jotka ovat tarpeen kasveille niiden vastustuskyvyn kannalta tauteja vastaan. Rikkiyhdisteet myös parantavat kasvien rasituksen kestävyyttä. Joidenkin rikkiyhdisteiden on hapetuttava maassa. ennen kuin kasvit voivat ottaa niitä maaperästä. Tämä hapettuminen tapahtuu mikrobien vaikutuksesta. Kun kasvit ottavat juurillaan rikkiä ravinnokseen, rikkiä poistuu maasta ravintoketjuun. Näin ollen rikki kiertää ekosysteemissä, kunnes se palautuu hajottajaeliöiden toiminnan myötä maaperään. Rikkiä poistuu maaperästä myös valumavesien mukana. Maataloudessa käytettäviä erityisiä rikkilannoitteita on saatavana hienojakoisena jauheena ja rakeina. Myös lietelanta sisältää rikkiä. Teollisuuden päästöistä lähtöisin oleva rikkidioksidi lisää maaperän happamuutta sekä on suoraan ilman välityksellä haitallinen metsien puille ja näin puille voi aiheutua neulasvaurioita. == Lähteet == Luokka:Ekologia Luokka:Rikkiyhdisteet
Soininen (kartano)

Soinisten kartano on Naantalissa Varsinais-Suomessa sijaitseva kartano. Tilan nykyinen päärakennus on valmistunut vuonna 1865. == Historia == Soinisten tila oli 1570-luvulle asti lampuotitilana ja 1600-luvulla siitä tuli rustholli. Samalla aukealla Soinisen kanssa sijainneen Immasten ja Vadjon talot liitettiin Soinisiin vuonna 1869. === Omistajat === Soinisten kartanon omisti 1600-luvun alkupuolella Turun hovioikeuden asessori Wegelius, joka aateloitiin nimellä Petrus Laurenti Ekenberg vuonna 1651. Turun hovioikeudella ei tuolloin ollut omaa taloa ja sen puutteessa oikeuden istuntoja pidettiin vuokrahuoneistoissa. Asessori Ekenberg antoi Soinisten päärakennuksen hovioikeuden käytettäväksi ja hovioikeuden istuntoja pidettiin rakennuksessa vuosina 1643-1647. Ekenbergin vaakunassa on kuvattuna neljä tammea ja sen muistoksi istutti hän Soinisten päärakennuksen lähelle neljä tammea, jotka yhä kasvavat puutarhassa. Ekenbergien jälkeen Soininen kuului Östermanin suvulle, jolta se siirtyi Sandeliuksen suvulle avioliiton kautta vuonna 1854. Omistajista yksi tunnetuimmista oli hovioikeudenasessori J. E. Sandelius. Soinisten tilan pinta-ala oli 440,15 hehtaaria 1930-luvulla, josta peltoa oli 140 hehtaaria, viljeltyä laidunta 5,5 hehtaaria ja metsämaata 294 hehtaaria. === Rakennukset === Soinisten hirsinen päärakennus on valmistunut vuonna 1865 ja se käsittää yhteensä 10 huonetta. Tilan vanha punamultamaalilla maalattu päärakennus rakennettiin 1600-luvun alkupuolella, mutta se on myöhemmin purettu osittain uuden päärakennuksen tieltä. Vanhassa päärakennuksessa oli 5 huonetta. Rakennuskantaan kuuluu myös kivinen karjarakennus vuodelta 1879 ja tiilinen viinapränni vuodelta 1819. Karjarakennusta on laajennettu vuonna 1940. Tilakeskuksesta on merenrantaan matkaa noin 300 metriä. == Lähteet == Luokka:Naantalin kartanot Luokka:Suomen 1800-luvulla rakennetut rakennukset ja rakennelmat
Hasnon

Hasnon on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 14 kilometriä Valenciennesin kaupungista luoteeseen. Paikallinen luostari Abbaye d’Hasnon perustettiin vuonna 670. Vuonna 867 luostariin saapui kuningas Kaarle Kaljupään vaimo ja frankkien kuningatar Orléansin Ermentrude. Hän kuoli luostarissa. Ranskan suuren vallankumouksen aikana luostari tuhoutui vuonna 1792. Hasnonissa oli 1800- ja 1900-luvuilla paljon yritystoimintaa, jotka keskittyivät pellavan, sokerin ja puun hyödyntämiseen. Kunnassa toimi myös panimo. Tunnetuin Hasnonin tuotteista oli kuitenkin tikka. Niitä alettiin valmistaa 1800-luvun lopulla, ja vuosina 1920 - 1930 Hasnonissa oli seitsemän valmistajaa, jotka tuottivat 40 000 tikkaa päivässä. Toisen maailmansodan jälkeen alkoi taantuma ja englantilaiset alkoivat itse valmistaa tikkoja, ja lopulta 1980-luvulla japanilaiset tuotteet tekivät lopun Hasnonin tikkateollisuudesta. Paikallisesta tikanvalmistuksen historiasta kertoo museo Musée de la Fléchette. Tiedosto:Hasnon (Nord, Fr) la Scarpe.JPG|Scarpejoki Tiedosto:Hasnon (Nord, Fr) plaquette abbaye.JPG|Luostarin muistolaatta Tiedosto:Hasnon-la- Cataine maison thématique de la flechette.JPG|Tikkamuseo ==Lähteet== ==Aiheesta muualla== Luokka:Nordin kunnat
Ruskea kastike

Ruskea kastike on yleensä lihaliemipohjainen, vehnäjauhoilla suurustettu kastike. Klassinen ranskalainen esimerkki on sauce Espagnole ("espanjalainen kastike", joka nimestään huolimatta on ranskalainen) ja sen johdannainen, demi-glace. ==Valmistus== Vehnäjauhot ruskistetaan rasvassa, yleensä voissa tai paistetusta lihasta irronneessa rasvassa. Mitä pitempään niitä ruskistetaan, sen tummempaa valmiista kastikkeesta tulee. Kun haluttu paahtuneisuuden aste on saavutettu, lisätään liemi, ja annetaan kastikkeen kiehua, jopa useita tunteja. Tyypillinen suhde on puoli litraa nestettä puolta desilitraa jauhoja kohti. Joskus kastikkeeseen lisätään tomaattipyrettä tai soijakastiketta tummemman värin ja umamisemman maun saavuttamiseksi. ==Käyttö== Ruskeat kastikkeet ovat yleisiä pohjoismaisessa keittiössä. Ruskeaa kastiketta, mahdollisesti kermalla jatkettuna, tarjoillaan lihapullien ja paistetun lihan kanssa kanssa, siitä tehdään sipuli- tai jauhelihakastiketta, ja se on tärkeä osa läskisoosia ja nakkikastiketta. ==Lähteet== Luokka:Kastikkeet Luokka:Suomalainen keittiö
The Last Panthers

The Last Panthers on ranskalais-brittiläinen rikosdraamatelevisiosarja, jonka on luonut Jack Thorne ja ohjannut Johan Renck. Se on fiktiivinen tarina, joka on saanut inspiraatiota serbialaisesta jalokivivarasverkostosta Pink Panthersista. Sarja sai ensi-iltansa Canal+:lla 26. lokakuuta 2015 Ranskassa ja Sky UK:lla 12. marraskuuta 2015 Isossa-Britanniassa, Irlannissam Italiassa, Saksassa ja Itävallassa. Sarja esitettiin Yhdysvalloissa ensimmäisen kerran SundanceTV:ssä 13. huhtikuuta 2016. Sarjaa on tehty yksi kausi, joka koostui kuudesta jaksosta. Sarjan luoja ja käsikirjoittaja Jack Thorne vahvisti, ettei sarjasta tehtäisi toista kautta. == Juoni == Sarja alkaa timanttiryöstöllä, joka muistuttaa tekotavaltaan Pink Panthers -jalokivivarasverkoston tekemiä ryöstöjä, mistä siirrytään nopeasti Euroopan pimeään sydämeen, jota hallitsee gangsterien ja "pankkiirien" hämäräliitto. == Roolit == == Lähteet == Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:Canal+:n televisio-ohjelmat
Kansanteatteri (Ukraina)

Kansanteatteri, , oli Kiovassa elokuussa 1918 nimellä Valtion kansanteatteri perustettu teatteri, jonka taiteellinen johtaja oli Panas Saksahanskyi. Kansanteatteri pyrki ottamaan etäisyyttä perinteiseen etnografiseen ohjelmistoon ja esittämään länsieurooppalaista ohjelmistoa. Sen ohjelmistoon kuului myös Ivan Karpenko-Karyin historiallisia näytelmiä ja länsieurooppalaisia näytelmiä, kuten Friedrich Schillerin Rosvot ja Karl Gutzkowin Uriel Acosta. Neuvostoviranomaiset määräsivät vuoden 1919 alussa teatterin lakkautettavaksi. Keskeiset näyttelijät jatkoivat Saksahanskyin kanssa kiertävänä seurueena, osa liittyi Ukrainan neuvostotasavallan Ševtšenkon ensimmäiseen teatteriin, ja muutamat muodostivat Zankovetska- teatterin ydinryhmän. ==Lähteet== Luokka:Ukrainan teatteri
Wallers

Wallers on kunta Pohjois-Ranskassa Nordin departementissa Hauts-de-Francen alueella. Se sijaitsee noin 10 kilometriä Valenciennesin kaupungista länteen. Wallersissa alkoi kaivostoiminta 1800-luvun lopulla. Arenbergin hiilikaivoksessa on kolme kaivoskuilua. Niistä viimeisin oli toiminnassa vuoteen 1989 saakka. Nykyään koko kaivosalue on suojeltu, ja sinne on myös mahdollista käydä tutustumassa. Kaivosalueella kuvattiin vuonna 1993 Claude Berrin elokuva Germinal. == Urheilu == Wallersissa olevan Arenbergin metsän (Trouée d'Arenberg) läpi kulkee mukulakivitie, joka on tunnetuin osa Pariisi–Roubaix polkupyöräkilpailua. Osuudella alitetaan myös vamha käytöstä poistettu silta, joka tunnetaan lempinimellä Pont Gibus, kahdesti Pariisi- Roubaix'n 1990-luvun alussa voittaneen Gilbert Duclos-Lassallen mukaan. ==Lähteet== ==Aiheesta muualla== Luokka:Nordin kunnat
Fosforin kiertokulku

Fosforin kiertokulku on osa biogeokemiallista kiertoa. Fosfori on tärkeä ravinne eliöille. Fosfori kulkeutuu maaperässä hitaasti ja täten kasvien riittävä fosforin saanti ei ole taattua fosforirikkaillakaan mailla. Kasvi pystyy ottamaan juurillaan fosforia vain juurten läheltä. Kasvien kykyä ottaa fosforia vaikeuttavia seikkoja ovat alhainen pH ja viileä lämpötila. Fosforilannoitteita tehdään fosforia sisältävistä kivistä rikastamalla. Fosfori on typen lisäksi toinen rehevöitymistä aiheuttava alkuaine. Maatalouden lannoitteden rehevöittämistä voidaan vähentää lannoituksen ajoituksella ja peltojen suojavyöhykkeiden rakentamisella. Nämä suojavyöhykkeet ovat esimerkiksi kosteikkoalueita tai pellon reunoilla olevia suojavalleja, jotka vähentävät lannoitteiden valumista vesistöihin. Jotkut orgaaniset fosforiyhdisteet ovat raaka-aineita valoa säteileville materiaaleille. Näitä yhdisteitä käytetään älylaitteissa. == Lähteet == Luokka:Ekologia Luokka:Fosfori
Lotte Bundsgaard

Lotte Koed Bundsgaard (s. 20. tammikuuta 1973 Nivå) on tanskalainen sosiaalidemokraattinen entinen poliitikko ja nykyisin toimittaja. Hän on istunut kansankäräjillä vuosina 1998–2007 sekä toiminut Tanskan kaupunki-, asumis- ja tasa-arvoministerinä vuosina 2000–2001. Hän on koulutukseltaan opettaja ja työskennellyt myös televisiojuontajana. ==Lähteet== ==Aiheesta muualla== * Lotte Bundsgaard Tanskan kansankäräjien verkkosivuilla Luokka:Tanskan ministerit Luokka:Tanskalaiset toimittajat Luokka:Tanskalaiset opettajat Luokka:Tanskalaiset juontajat Luokka:Vuonna 1973 syntyneet Luokka:Elävät henkilöt
Baden-Württemberg (F222)

Baden-Württemberg (runkonumero F222) on Saksan laivaston Baden-Württemberg -luokan fregatti. == Valmistus == Alus tilattiin Thyssenkrupp Marine Systemsin ja Lürssenin muodostamalta ARGE 125 konsortiolta, joka laski kölin 2. marraskuuta 2011. Alus kastettiin 12. joulukuuta 2013 ja laskettiin vesille 31. maaliskuuta 2014. Aluksella aloitettiin vastaanottokokeet 6. huhtikuuta 2016.Waters 2017 s. 122 Testeissä todettujen ongelmien vuoksi alus palautettiin telakalle korjattavaksi ja se otettiin palvelukseen vasta 17. kesäkuuta 2019.Stockfish 2019 s. 81 == Palvelus == Alus on palveluksessa Wilhelmshavenin laivastotukikohdassa fregattilaivueessa. == Lähteet == * * === Viitteet === Luokka:Baden-Württemberg-luokan fregatit
Hérin

Hérin on kunta Pohjois-Ranskassa Nordin departementissa Hauts-de-Francen alueella. Se sijaitsee noin 6 kilometriä Valenciennesin kaupungista länteen. Hérinissä alkoi kaivostoiminta 1800-luvun lopulla. Kaivokset suljettiin 1950-luvulla, ja niistä saatiin tuona aikana 8 miljoonaa tonnia kivihiiltä. Tiilirakenteinen Saint-Amandin kirkko on rakennettu vuonna 1777. == Liikenne == Hériniin kulkee Valenciennesin raitiotieliikenteen linja T1. Kunnan raitiotiepysäkin nimi on Le Galibot. Tiedosto:Hérin - Fosse Hérin des mines d'Anzin (02).JPG|Entinen Hérin kaivos, Fosse Hérin Tiedosto:Hérin (Nord, Fr) église.JPG|Saint-Amandin kirkko Tiedosto:Hérin - Station Le Galibot (E).JPG|Le Galibot’n raitiotiepysäkki ==Lähteet== ==Aiheesta muualla== Luokka:Nordin kunnat
Starship Technologies

Starship Technologies on vuonna 2014 perustettu virolainen yritys, joka kehittää ruoankuljetusrobotteja. Yhtiöllä on pääkonttori Yhdysvaltain San Franciscossa, toimisto Tallinnassa ja tuotekehitys paljolti Helsingissä. Tuotantoa on Tallinnassa ja huolto mm. Espoossa. Yhtiö toimittaa robottikuljetuksia Yhdysvalloissa, Britanniassa, Saksassa, Virossa ja Suomessa. Britanniassa se toimii kymmenessä kaupungissa. == Robotit == Robottien liikenopeus vastaa reipasta kävelyvauhtia, noin 6 km/h. Robotteja voidaan kauko-ohjata, mikäli automaattiohjaus pettää tai robotti jää jumiin. Robotit painavat 25 kiloa tyhjänä ja voivat kantaa 9,1 kiloa ruokaa. Akkujen kesto on keskimäärin 18 tuntia ja robotti voi päivässä kulkea yleensä 40 kilometriä. Robotit kommunikoivat ihmisille kaiuttimiensa kautta ja niitä käytetään Androidin ja iOS:n applikaatioilla. Robotissa on 12 kameraa, jotka tarkkailevat sen ympäristöä liikkuessaan. Se osaa viestiä liikennevalojen kanssa ja tilata itselleen vihreän valon. Robotin muotoilu on suomalaisen Aivan-yhtiön käsialaa. Sen tekniset ominaisuudet ovat lähtöisin Suomen tuotekehitysyksiköstä. Robotti muun muassa juttelee asiakkaan kanssa, kun tavarat vastaanotetaan. Se osaa myös laulaa. Jotkut roboteista ovat kohdanneet ilkivaltaa, kuten ihmisten potkimista, mutta ne kestävät sen. == Toiminta-alue == Vuonna 2023 Starshipin valmistamia robotteja on toiminnassa Yhdysvalloissa, Isossa-Britanniassa, Saksassa, Virossa ja Suomessa, ja robotteja on yhteensä "muutama tuhat". Vuonna 2022 Starshipin robotit aloittivat kuljetukset Espoossa. Kyseessä oli seitsemän HOK-Elannon kaupan kanssa toteutettu, kymmentä robottia käyttänyt kokeilu, joka päättyi puolen vuoden kuluttua. 2023 toukokuussa Starshipin robotit aloittivat elintarvikkeiden kuljetuksen useista pääkaupunkiseudun Alepoista. Vuonna 2024 Starshipin kuljetusrobotteja liikkui 14 suomalaisessa kaupungissa. Yhtiö pyrkii aluksi toimimaan pääasiassa opintolaitosten kampusalueilla. Robotteja on vuoden 2022 alussa ilmoitettu olevan yhteensä 1 200 kappaletta. Niiden hinta on suurin piirtein kannettavan tietokoneen hintaluokassa. == Katso myös == * Kuljetusrobotti == Lähteet == == Aiheesta muualla == Luokka:Teknologiayhtiöt Luokka:Robotit Luokka:Virolaiset yritykset
Vaslui

Vaslui (, ) on noin 55 000 asukkaan kaupunki Romanian itäosassa, Moldovan historiallisella alueella. Vaslui toimii myös Vasluin piirikunnan pääkaupunkina. == Historia == Arkeologisten tutkimusten mukaan Vasluin alueella on ollut asutusta neoliittisilta ajoilta lähtien. Vaslui mainittiin ensi kerran puolalaisessa asiakirjassa huomattavasti myöhemmin, vuonna 1375. Kaupunki paloi maan tasalle 1439 sekä 1440 tataarien hyökkäyksessä Moldaviaan. Tammikuussa 1475 kaupungissa käytiin Vasluin taistelu moldovialaisten ja ottomaanien välillä. Tapani III Suuren johtama Moldavia voitti taistelun miesalivoimasta huolimatta. 1800-luvulla Bukovinasta sekä Galitsiasta lähteneet juutalaiset asettuivat kaupunkiin, muodostaen 1900-luvun puoliväliin asti merkittävän vähemmistön. Juutalainen toiminta jatkui aktiivisesti toiseen maailmansotaan asti, jolloin monet kaupungin juutalaiset lähetettiin pakkotyöhön tai vankilaan. Bessarabialaisperäiset juutalaiset siirrettiin Transnistriaan, lähikylien juutalaiset Vasluihin. Siirtojen seurauksena juutalaisten määrä kasvoi hetkellisesti, mutta myöhemmin suurin osa juutalaisväestöstä muutti kaupungista takaisin kotikyliinsä tai Israeliin. Vuonna 2005 Vasluissa asui vain 19 juutalaista, mutta kaupungissa toimii edelleen synagoga. Vasluin väestö alkoi jälleen kasvaa 1968 jälkeen, jolloin kaupunki nimitettiin Vasluin piirikunnan pääkaupungiksi. Kommunistihallinto perusti kaupunkiin teollisuutta, joka houkutteli lähialueiden väestöä. == Väestö == Vuoden 2011 väestönlaskennan mukaan Vasluissa asuu 55 407 ihmistä, mikä tekee siitä Romanian 40. suurimman kaupungin. Väestö jakautuu etnisiin ryhmiin seuraavasti: * Romanialaiset: 98,63 % * Romanit: 1,19 % * Lipovanit: 0,06 % * Muut: 0,12 % == Ystävyyskaupungit == Alla olevassa luettelossa luetellaan Vasluin ystävyyskaupungit. * Radoviš, Pohjois-Makedonia * San Fernando de Henares, Espanja * Cahul, Moldova * Quarrata, Italia == Lähteet == Luokka:Romanian kaupungit
Aikuisanimaatio

Aikuisanimaatio määritellään yleensä aikuisille suunnatuksi animaatioksi. Sitä kuvataan myös sellaiseksi, josta; "kehitysvaiheessa olevien nuorten pitäisi pysyä kaukana, kaukana pois", tai siinä on aikuisten huumoria. On olemassa erilaisia tyylejä, mutta kaikista yleisimpiä ovat tilannekomediat sekä geneeriset komediat. == Televisiosarjat == === Suomalaiset === Televisiosarja Esitysvuodet Lähde Itse valtiaat 2001–2008 Pasila 2007–2013 == Lähteet == Luokka:Animaatio
Arvi Ilonen

Arvi Antero Ilonen (23. joulukuuta 1933 Helsinki – 8. huhtikuuta 2022 Helsinki) oli suomalainen arkkitehti. ==Koulutus ja työura== Ilonen kirjoitti ylioppilaaksi Kallion yhteiskoulusta 1953 ja valmistui arkkitehdiksi teknillisestä korkeakoulusta 1961. Hän avioitui kurssikaverinsa arkkitehti Pirkko Peussan kanssa 1957 ja he työskentelivät tasavertaisina kumppaneina yhteisessä Arkkitehtitoimisto Pirkko ja Arvi Ilosessa vuodesta 1963. Arkkitehtipariskunnan töissä näkyi tinkimätön modernismi, jota he toteuttivat voittamissaan arkkitehtuurikilpailuissa. Opiskeluaikana suunniteltu Esson tyyppihuoltoasema toi kilpailuvoiton ja varhainen menestystyö oli myös 1966 valmistunut veistoksellinen Järvenpään vesitorni. Arkkitehtuurikilpailun voiton perusteella toteutettiin heidän yhdessä Helsinkiin suunnittelemansa Vuosaaren kirkko, joka valmistui 1980. Sivutoimenaan Ilonen työskenteli opetustehtävissä Taideteollisessa korkeakoulussa 1964–1971 ja Tampereen teknillisessä korkeakoulussa 1979–1985 sekä lisäksi Tampereella rakennussuunnittelun virkaa toimittavana professorina 1986–1988. ==Kirjallinen tuotanto== * * ==Lähteet== Luokka:Suomalaiset arkkitehdit Luokka:Vuonna 1933 syntyneet Luokka:Vuonna 2022 kuolleet
Twine

Twine on avoimen lähdekoodin ohjelmisto interaktiivisen fiktion tekemiseen. Twinellä tehdyissä peleissä voi olla kuvaa ja musiikkia, mutta pääasiassa ne ovat tekstiä ja hyperlinkkejä. Pelit muistuttavat digitaalisia pelikirjoja Choose Your Own Adventure -sarjan tapaan ja ovat luonteeltaan tekstiseikkailupelejä kuten Zork. Ohjelmalla tehdyt pelit ovat pelattavissa verkkoselaimella. Vähäisen ohjelmointitarpeen vuoksi Twinestä on tullut erityisen suosittu henkilöille, jotka eivät ole ohjelmoineet. Twine tukee muuttujia, ehtorakenteita, toistorakenteita sekä syötteitä käyttäjältä. Twine- peleissä voi käyttää Cascading Style Sheetsiä (CSS) ja JavaScriptiä. Lisäksi on tehty työkaluja kuten Tweego, jolla Twine-pelejä voi kirjoittaa tekstitiedostoina. Twinen on kehittänyt alun perin Chris Klimas vuonna 2009. Arvostetuimpia Twinellä tehtyjä pelejä on vuoden 2012 Howling Dogs. == Lähteet == == Aiheesta muualla == * A Total Beginner’s Guide to Twine 2.1 Luokka:Interaktiivinen fiktio Luokka:Pelinteko-ohjelmat
Lasaroff

Lasarov on sukunimi, joka esiintyy myös muodossa Lasaroff. Suomessa Lasarov oli heinäkuussa 2022 sukunimenä 99 henkilöllä ja Lasaroff oli 69 henkilöllä. == Tunnettuja Lasaroffeja ja Lasaroveja == * Johannes Lasaroff (s. 1995), suomalainen koripalloilija * Maija Lasaroff (s. 1981), suomalainen yleisurheilija * Mikko Lasaroff (s. 1978), suomalainen lentopalloilija == Lähteet ==
Berndt Wilhelm Alftan

Berndt Wilhelm Alftan (6. toukokuuta 1789 Turku – 22. heinäkuuta 1850 Helsinki) oli suomalainen kauppias, joka sai kauppaneuvoksen arvonimen. Alftanin vanhemmat olivat oikeusraatimies Harald Alftan ja Agata Lovisa Schauman. Hän kävi katedraalikoulun Turussa ja oli ylioppilas Turun akatemiassa 1803–1804. Alftan oli todennäköisesti kauppa-apulainen Turun tai sen lähiseutujen kauppaliikkeissä 1804–1822. Porvarinoikeudet Helsingissä hän sai 1822 ja piti siellä kauppaliikettä veljensä Magnus Leonard Alftanin kanssa 1822–1834. Oma kauppaliike Alftanilla oli Helsingissä vuodesta 1832. Hän oli kunnallisraatimies Helsingissä vuodesta ja 1834 ja toimi kaupungin vt. pormestarina 1845 ja 1847. Alftan oli myös Helsingin Soitannollisen Seuran rahastonhoitaja. Hän sai kauppaneuvoksen arvonimen 1833. ==Lähteet== Luokka:Suomalaiset kauppiaat Luokka:Kauppaneuvokset Luokka:Vuonna 1789 syntyneet Luokka:Vuonna 1850 kuolleet
Gustaf Bergbom

Gustaf Bergbom (14. toukokuuta 1785 Haukipudas – 22. marraskuuta 1860 Oulu) oli suomalainen kauppias ja laivanvarustaja, joka sai kauppaneuvoksen arvonimen. Bergbomin vanhemmat olivat lääninkamreeri Gustaf Erikinpoika Bergbom ja Maria Bergudd ja puoliso vuodesta 1816 Catharina (Carin) Sophia Hortulan. Kauppaneuvos Johan Gustav Bergbom oli heidän poikansa. Gustaf Bergbom kävi triviaalikoulua Oulussa ja oli kauppa-apulainen Jacob Spormanin liikkeessä ja kirjanpitäjä Johan Hortulanin liikkeessä. Porvarinoikeudet 1808 saanut Bergbom oli sittemmin kauppias ja laivanvarustaja Oulussa. Bergbomin omistamilla aluksilla kuljetettiin vientiin etenkin tervaa, jonka viejänä hän oli useina vuosina Oulun suurin. Oulun raatimies hän oli vuodesta 1833 ja Tanskan varakonsuli Oulussa vuodesta 1842. Kauppaneuvoksen arvonimen Bergbom sai 1834. ==Lähteet== Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1785 syntyneet Luokka:Vuonna 1860 kuolleet
Justus Etholén

Justus (Jost) Etholén (2. syyskuuta 1791 Helsinki – 28. heinäkuuta 1869 Helsinki) oli suomalainen kauppias, joka sai kauppaneuvoksen arvonimen. Etholénin vanhemmat olivat kauppias, raatimies Carl Gustaf Etholén ja Catharina Fredrika Neukirch ja puoliso 1837–1855 Sofia Collan. Etholén oli ensin kauppa-apulainen ja kirjanpitäjä isänsä liikkeessä Helsingissä, kauppiasoikeudet hän sai 1824 ja piti sen jälkeen omaa ruokatavarakauppaa. Sittemmin hänellä oli koti- ja ulkomaankauppaa harjoittava liike vuoteen 1868, jolloin se teki vararikon. Etholén oli myös venäläis-suomalaisen valaanpyyntiyhtiön osakas vuodesta 1847, Helsingin kaupunginvanhin 1835–1847, koti- ja ulkomaankauppaa harjoittavien kauppiaiden puheenjohtaja 1850- ja 1860-luvuilla sekä Helsingin merikoulun rahastonhoitaja. Kauppaneuvoksen arvonimen hän sai 1835. Justus Etholénin veljiä olivat valtioneuvos Mauritz Etholén, kenraalimajuri Gabriel Etholén ja tutkimusmatkailija Arvid Adolf Etholén. ==Lähteet== Luokka:Suomalaiset kauppiaat Luokka:Kauppaneuvokset Luokka:Vuonna 1791 syntyneet Luokka:Vuonna 1869 kuolleet
Mauritz Etholén

Mauritz Etholén (26. syyskuuta 1806 Helsinki – 16. helmikuuta 1870 Helsinki) oli suomalainen juristi ja virkamies, joka sai valtioneuvoksen arvonimen. Etholénin vanhemmat olivat kauppias, raatimies Carl Gustaf Etholén ja Katarina Fredrika Neukirch. Etholén oli ylioppilas Turussa 1822. Tuomarintutkinnon Etholén suoritti 1828 ja sai varatuomarin arvon 1837. Hän oli Turun hovioikeuden auskultantti 1829 ja hovioikeuden ylimääräinen notaari 1832. Senaatin oikeusosaston kopistiksi hän tuli 1837, kanslistiksi 1839, kirjaajajaksi 1844, protokollasihteeriksi 1845 ja esittelijäsihteeriksi 1851. Senaatin palveluksesta Etholén erosi 1869. Hän sai valtioneuvoksen arvonimen samana vuonna. Mauritz Etholénin veljiä olivat kauppaneuvos Justus Etholén, kenraalimajuri Gabriel Etholén ja tutkimusmatkailija Arvid Adolf Etholén. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Vuonna 1806 syntyneet Luokka:Vuonna 1870 kuolleet
Nordrhein-Westfalen (F223)

Nordrhein-Westfalen (runkonumero F223) on Saksan laivaston Baden-Württemberg -luokan fregatti. == Valmistus == Alus tilattiin Thyssenkrupp Marine Systemsin ja Lürssenin muodostamalta ARGE 125 konsortiolta, joka laski kölin 24. lokakuuta 2012. Alus kastettiin 16. huhtikuuta 2015Waters 2017 s. 122 ja otettiin palvelukseen 10. kesäkuuta 2020 päällikkönään Stefan Schulznavaltoday.com. == Palvelus == Alus on Wilhelmshavenin laivastotukikohdassa 4. fregattilaivueessa. == Lähteet == * === Viitteet === Luokka:Baden-Württemberg-luokan fregatit
Sachsen-Anhalt (F224)

Sachsen-Anhalt (runkonumero F224) on Saksan laivaston Baden-Württemberg -luokan fregatti. == Valmistus == Alus tilattiin Thyssenkrupp Marine Systemsin ja Lürssenin muodostamalta ARGE 125 konsortiolta, joka laski kölin 4. kesäkuuta 2014. Alus kastettiin 4. maaliskuuta 2016Waters 2017 s. 122 ja otettiin palvelukseen 17. kesäkuuta 2020 WilhelmshavenissaWaters 2021 s. 68-70. == Palvelus == Alus on palveluksessa Wilhelmshavenin laivastotukikohdassa 4. fregattilaivueessa. == Lähteet == * * === Viitteet === Luokka:Baden-Württemberg-luokan fregatit
Rheinland-Pfalz (F225)

Rheinland-Pfalz (runkonumero F225) on Saksan laivaston Baden-Württemberg -luokan fregatti. == Valmistus == Alus tilattiin Thyssenkrupp Marine Systemsin ja Lürssenin muodostamalta ARGE 125 konsortiolta, joka laski kölin 29. tammikuuta 2015. Alus kastettiin 24. toukokuuta 2017Waters 2017 s. 122 ja otettiin palvelukseen 13. heinäkuuta 2022 Wilhelmshavenissanavaltoday.com. == Palvelus == Alus on palveluksessa Wilhelmshavenin laivastotukikohdassa 4. fregattilaivueessa. == Lähteet == * === Viitteet === Luokka:Baden-Württemberg- luokan fregatit
Maajärvi

Maajärvi voi tarkoittaa == Asutus == * Maajärvi, kulmakunta Lappeenrannassa == Järvi == * Maajärvi, järvi Inarissa * Maajärvi, järvi Kokkolassa * Maajärvi, järvi Kouvolan Hartolassa * Maajärvi, järvi Kouvolan Huhdasjärvellä * Maajärvi, järvi Lappeenrannassa * Maajärvi, järvi Mänttä-Vilppulassa * Maajärvi, järvi Tervolassa * Maajärvi, järvi Virroilla * Alinen Maajärvi, järvi Sastamalassa * Ylinen Maajärvi, järvi Sastamalassa
Lammikkomeduusa

Lammikkomeduusa (Craspedacusta sowerbii) on pikkumeduusoihin kuuluva polyyppieläin. Lajia tavataan alun perin Aasiasta, mutta se on levinnyt vieraslajina makeisiin vesiin ympäri maailmaa. ==Koko ja ulkonäkö== Muiden polyyppieläinten tavoin lammikkomeduusalla on polyyppielinvaihe, meduusaelinvaihe ja lukuisia toukkavaiheita. Polyyppivaihe on kooltaan pieni, vain muutamia millimetrejä pitkä. Lammikkomeduusan meduusavaihe on halkaisijaltaan 0,5-2,5 cm ja muodoltaan pyöreä ja kupera. Uimakello on läpikuultava ja siinä on neljä lohkoa. Lammikkomeduusan uimakellon reunoilla on lonkeroita ja keskellä on uloke, jota kutsutaan manubriumiksi. ==Levinneisyys ja elintavat== Lammikkomeduusan alkuperäistä levinneisyysaluetta on Kiinassa Jangtsejoen laakso. Sitä kuitenkin tavataan levinneen kaikille mantereille Etelämannerta lukuun ottamatta. Suomessa sitä esiintyy paikoitellen eteläosissa. Laji elää muun muassa järvissä, tekoaltaissa ja puutarhojen koristelammissa. Leviäminen voi tapahtua vesilintujen tai Kiinasta tuotujen vesikasvien mukana. Lammikkomeduusa elää polyyppinä pohjassa ja polyypin elinikä on vuosia. Polyyppivaiheessa laji lisääntyy kuroutumalla muodostaen klooneja. Meduusavaihetta tavataan usein loppukesästä ja se lisääntyy seksuaalisesti. Lammikkomeduusa pyydystää ravinnokseen planktonäyriäisiä. ==Lähteet== Luokka:Polyyppieläimet
Paltta (Turku)

Paltta on Turun kaupungin asuinalue, joka sijaitsee Runosmäki-Raunistulan suuralueella Runosmäen ja Kärsämäen kaupunginosien rajan tuntumassa. Sillä ei toistaiseksi ole virallista asemaa kaupunginosana tai osa-alueena. Luokka:Turun asuinalueet
Blue Lagoon (cocktail)

Blue Lagoon on cocktail, johon tulee sinistä Curaçao-likööriä, vodkaa ja sitruunasoodaa. Koristeena on appelsiini- tai sitruunaviipale, joskus myös cocktail-kirsikka. Tarkka resepti vaihtelee lähteestä riippuen, mutta tyypillisesti vodkaa on yhtä paljon tai enemmän kuin Curaçaota. Se valmistetaan ravistamalla tai sekoittamalla, ja tarjoillaan jäillä täytetystä highball- tai hurrikaanilasista. ==Lähteet== Luokka:Drinkit
MRT Jakarta

MRT Jakarta () on Indonesian pääkaupungissa Jakartassa toimiva Mass Rapid Transit -metrojunajärjestelmä. Ensimmäisellä linjalla liikennöinti alkoi 24. maaliskuuta 2019. MRT Jakartaa liikennöi PT MRT Jakarta (Perseroda). == Lähteet == Luokka:Indonesian liikenne Luokka:Jakarta
Tequila Sunrise (drinkki)

Tequila Sunrise on long drink-tyyppinen cocktail, johon tulee tequilaa, appelsiinimehua ja grenadiinia. ==Taustaa== Alkuperäinen Tequila Sunrise sisälsi tequilaa, mustaherukkalikööriä, limettimehua ja soodavettä. Sitä tarjoiltiin Biltmore-hotellissa Phoenixissa Arizonassa, missä se kehitettiin 1930- tai 1940-luvulla. Nykyinen versio kehitettiin 1970-luvun alussa Kalifornian Sausalitossa Trident-ravintolassa. Vuonna 1972 ravintolassa järjestettiin juhlat Rolling Stonesin Amerikan-kiertueen alkamisen kunniaksi. Mick Jagger mieltyi drinkkiin, ja tilasi sitä seurueineen ympäri Amerikkaa kiertueen aikana. Vuonna 1973 tequilamerkki Jose Cuervo otti uuden drinkin osaksi mainoskampanjaansa, ja mm. painatti sen reseptin pullojensa taakse. Samana vuonna Eagles julkaisi kappaleen nimeltä Tequila Sunrise, josta tuli hitti. Vuonna 1988 sai ensi-iltansa drinkistä nimensä ottanut elokuva Tequila Sunrise – vaarallinen sekoitus, jossa näyttelivät Michelle Pfeiffer, Mel Gibson ja Kurt Russell. ==Virallinen resepti== International Bartender Association IBA:n virallinen resepti Tequila Sunriselle on 4,5 cl tequilaa, 9 cl appelsiinimehua ja 1,5 cl grenadiinia. Tequila ja appelsiinimehu kaadetaan jäillä täytettyyn Collins-lasiin, minkä jälkeen lisätään grenadiini niin, että se valuu pohjalle ja synnyttää väriliukuman punaisesta keltaiseen. Koristeina on appelsiiniviipale ja maraschinokirsikka. ==Muunnelmia== * Aperol Sunrise - korvataan grenadiini Aperolilla * Tequila Sunset - korvataan grenadiini tummalla rommilla tai mustaherukkaliköörillä * Caribbean Sunrise - korvataan tequila vaalealla rommilla * Florida Sunrise - käytetään puolet appelsiini- ja puolet ananasmehua * Panama Sunrise - korvataan appelsiinimehu ananaksella * Red Sea Sunrise - alkoholiton versio, korvataan tequila Spritellä tai sitruunasoodalla * Enamorada Sunrise - korvataan grenadiini Camparilla ==Lähteet== Luokka:Drinkit
Kaukana kotoa

Kaukana kotoa on maaliskuussa 2022 julkaistu Pehmoainon EP-levy. Huhtikuussa 2023 EP julkaistiin myös vinyylinä. EP:ltä on julkaistu singlet ”Sekaisin” ja ”Rakasta mua”. Kappaleeseen ”Haluun takas mun perhoset” on julkaistu Rasmus Purolan ohjaaman video. == Kappaleet == == Arvostelut == * Kaaoszine: == Lähteet == Luokka:Esikois-EP:t Luokka:Vuoden 2022 EP:t
Luonnon kiertokulku

Luonnon kiertokulku on käsite, johon kuuluu biogeokemiallinen kierto ja energian kierto ekosysteemissä. Energia tulee ekosysteemiin auringon energiasta. Energia kulkee ekosysteemin lävitse trofiatasolta toiselle. Kasvit, jotka auringon energian ja hiilidioksidin myötä tuottavat yhteyttämistuotteita, ovat tuottajia eli autotrofeja. Eläimet ovat kuluttajia, eli heterotrofeja. Kuluttajat jaetaan kolmeen ryhmään. Ensimmäisen ryhmän kuluttajia ovat kasvinsyöjät. Toisen ryhmän kuluttajia ovat kasvinsyöjiä saalistavat pedot. Kolmannen ryhmän kuluttajia ovat toisia petoja saalistavat pedot, eli huippupedot. Energian kiertokulkuun kuuluu myös hajottajien toiminta. Eliöiden määrä vähenee siirryttäessä trofiatasolta toiselle ravintoketjun huippua kohden. Energiaa kuluu joka tasolla elintoimintoihin ja näin tapahtuu energian ohivirtausta, jonka vaikutuksesta energia ravintoketjussa vähenee siirryttäessä ravintoketjussa ylöspäin. Hiilen- ja hapen kiertokulku on oleellinen osa luonnon kiertokulkua. Kasvit käyttävät fotosynteesiin hiilidioksidia ja happea vapautuu. Eläinten hengitykseen, johon kuuluu soluhengitys, eläimet käyttävät happea ja samalla hiilidioksidia vapautuu. Hiilen ja hapen kiertokulkuun kuuluu myös hajottajien toiminta. Myös typen kiertokulku on oleellinen osa luonnonkiertokulkua. Typpeä kasvit saavat sekä bioottisesti että abioottisesti. Typpi on Dna:n rakennusosa. Kasvit käyttävät myös ammoniumtyppeä. Bakteerien toiminnassa mukana olevia typpiyhdisteitä ovat nitraatit ja nitriitit. Hajottajat hajottavat kuollutta ainesta, jolloin ravinteita vapautuu takaisin maaperään. == Lähteet == Luokka:Ekologia
Pehr Anton Moliis

Pehr (Petter) Anton Moliis (13. tammikuuta 1777 Pori – 13. joulukuuta 1839 Pori) oli suomalainen kauppias, yrittäjä ja laivanvarustaja, joka sai kauppaneuvoksen arvonimen. Moliisin vanhemmat olivat kauppias Henrik Johan Moliis ja Anna Långfors ja puoliso vuodesta 1806 Theodora Charlotta Tingelund. Moliis kävi triviaalikoulun, josta hän sai todistuksen 1790. Hän oli Porissa vienti- ja tuontikauppias ja laivanvarustaja, samoin kuin saippuan- ja suovankeittämön perustajaosakas ja Bolaget för Österbottniska Kustfarten -yhtiön osakas 1825–1830. Yksi Porin neljästä raatimiehestä Moliis oli vuodesta 1808. Hän sai kauppaneuvoksen arvonimen 1835. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset laivanvarustajat Luokka:Kauppaneuvokset Luokka:Vuonna 1777 syntyneet Luokka:Vuonna 1839 kuolleet
Rock Bottom (albumi)

Rock Bottom on Soft Machine -yhtyeessä toimineen Robert Wyattin toinen sooloalbumi. Se syntyi vaikeissa oloissa Wyattin alaruumiin halvaannuttua hänen pudottuaan kesäkuussa 1973 neljännen kerroksen ikkunasta ja opetellessa toimimaan muusikkona pelkkien käsiensä varassa. Pink Floyd -rumpali Nick Masonin tuottama albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Kappaleet == Kaikki kappaleet on kirjoittanut Robert Wyatt. A-puoli # # # B-puoli # * # # == Kokoonpano == * Robert Wyatt – laulu, koskettimet, rummut, slide-kitara * Mike Oldfield – sähkökitara * Gary Windo – bassoklarinetti, tenorisaksofoni * Ivor Cutler – baritoniconcertina. harmoni * Alfreda Benge – spoken world kappaleessa "Alifie" * Mongezi Feza – trumpetti * Fred Frith – alttoviulu * Hugh Hopper – basso * Richard Sinclair – basso * Laurie Allan – rummut == Lähteet == Luokka: Robert Wyattin albumit Luokka: Vuoden 1974 albumit
Carl Thermén

Carl Detloff Thermén (24. helmikuuta 1790 Kalanti – 16. toukokuuta 1843 Hämeenlinna) oli suomalainen kauppias, joka sai kauppaneuvoksen arvonimen. Therménin vanhemmat olivat maanmittausinsinööri Jacob Thermén ja Anna Sophia Hasper ja puoliso vuodesta 1816 Wilhelmina Kjöllerfeldt. Juristi, pormestari, valtiopäivämies Anton Johan Thermén oli heidän poikansa. Carl Thermén kävi triviaalikoulun ja oli Ulrika Waseniuksen palveluksessa kauppa-apulainen Hämeenlinnassa 1806–1814. Yhteistä kauppaliikettä hän piti kauppias Adam Luménin kanssa 1814–1817 ja sitten omaa kauppaliikettään, joka myi muun muassa viljaa. Hän toimi myös konkurssien valvojana, perunkirjoitusasioiden hoitajana, holhoojana ja huutokauppojen järjestäjänä. Hän oli lisäksi erilaisten painotuotteiden asiamies, välittäjä ja vähittäiskauppias ja omisti kiinteistöjä Hämeenlinnassa. Kaupungin seurahuonetta perustamassa ollut Thermén toimi siellä pidettyjen erilaisten tilaisuuksien yhteyshenkilönä. Kauppaneuvoksen arvon Thermén sai 1835. ==Lähteet== Luokka:Suomalaiset kauppiaat Luokka:Kauppaneuvokset Luokka:Vuonna 1790 syntyneet Luokka:Vuonna 1843 kuolleet
Ivan Sinebrychoff

Ivan Petrovitš Sinebrychoff (n. 1790 Gavrilov Posad, Venäjän keisarikunta – 20. helmikuuta 1879 Pietari) oli venäläistä syntyperää ollut, mutta myös Helsingissä toiminut kauppias, yritysjohtaja ja liikemies, joka sai kauppaneuvoksen arvonimen. Sinebrychoffin vanhemmat olivat kauppias Petr Ivanovitš Sinebrychoff ja Marva Ivakova ja puoliso Maria Tanamaroff. Nikolai Sinebrychoff ja Pavel Sinebrychoff olivat hänen veljiään. Ivan Sinebrychoff oli kauppias Pietarissa vuodesta 1806, mutta hänellä oli porvarinoikeudet Helsingissä 1823–1858, jossa hän oli kauppias ja rakennusurakoitsija. Pietariin 1831 takaisin muuttanut Sinebrychoff oli Sinebrychoffin panimon toimitusjohtaja Helsingissä 1848–1852 ja sitten liikemies Venäjällä ja Puolassa. Kauppaneuvoksen arvonimen hän sai 1839. Varakas Sinebrychoff teki rahalahjoituksia luostareille, mutta lahjoitti myös ikonin ortodoksisiselle kirkolle Kotkassa. Kuollessaan hänellä oli omistuksessaan muun muassa kolme kivitaloa Pietarissa ja huvila Oranienbaumissa. ==Lähteet== Luokka:Suomalaiset kauppiaat Luokka:Venäläiset liikemiehet Luokka:Suomalaiset yritysjohtajat Luokka:Suomalaiset liikemiehet Luokka:Suomen venäläiset Luokka:Kauppaneuvokset Luokka:Vuonna 1790 syntyneet Luokka:Vuonna 1879 kuolleet
Ella & Helmi

Ella & Helmi on Helmi Kantolan (s. 16. lokakuuta 2000) ja Ella Hautajärven (s. 1. heinäkuuta 2000) Youtube-kanava. Ella ja Helmi kuuluivat Tampereella sijaitsevaan Meemitaloon yhdessä muiden tubettajien, kuten Niko Meurosen sekä Santeri Hännisen kanssa. Meemitalo lopetti tammikuussa 2024. Ella ja Helmi aloittivat videoiden tekemisen Youtubeen vuonna 2018. He tekevät sisältöä myös muille sosiaalisen median alustoille, kuten Tiktokiin, Snapchatiin ja Instagramiin. Ella Hautajärvi tekee myös Helmin siskon Maija Kantolan kanssa Solmussa-podcastia, jonka löytää muun muassa Spotifystä ja Suplasta. Solmussa- podcasti lopetti 2024. Helmillä on myös oma Youtube-kanava nimellä Helmi Kantola, ja hänen kanavallaan oli 89 tuhatta tilaajaa helmikuussa 2025. Myös Ellalla on Youtube-kanava nimellä Ella Hautajärvi. Hautajärven kanavalla oli 26 tuhatta tilaajaa helmikuussa 2025. == Lähteet == == Kirjallisuutta == * * ==Aiheesta muualla== * Ella & Helmi -kanava Youtubessa * * Luokka:Suomalaiset tubettajat Luokka:Suomalaiset Youtube-kanavat
Nimetön (Eevil Stöön EP)

Nimetön on suomalaisen rap-artistin Eevil Stöön vuonna 2020 julkaisema EP. Levyn kappaleet on nimetty Eevil Stöölle tärkeiden hahmojen mukaan, ja artistin mukaan "EP:n nimi on nimetön koska mietin että eiköhän tällä levyllä oo dropattu nimiä jo ihan tarpeeks - -". Levyn on tuottanut Pehmee Goo. == Kappaleet == # # # # # # # == Lähteet == Luokka:Eevil Stöön albumit Luokka:Suomalaiset hip hop -EP:t
Beneteau

Beneteau on ranskalainen veneveistämö. Se on Ranskan suurin huviveneiden valmistaja, ja sillä on tuotantoa myös Yhdysvalloissa. Bénéteaun perhe on valmistanut veneitä vuodesta 1884. Ensimmäiset veneet tehtiin kalastajille. Vuodesta 1964 Beneteau on tehnyt lasikuituisia huviveneitä, ja 1970-luvulta alkaen myös kilpapurjehdus on ollut tärkeää. Beneteaulla on useita tuotemerkkejä, joista osa, kuten First ja Oceanis, on omaa tuotantoa, kun taas osa, kuten vuonna 1995 hankittu Jeanneau, ovat tulleet Beneteaulle yrityskauppojen kautta. Ennakkotietojen mukaan Beneteau tuo markkinoille ensimmäiset sähkömoottorilla valmistetut purjeveneensä vuonna 2023. Beneteau on melko yleinen purjevenemerkki Suomessa, vuonna 2015 Suomessa oli rekisterissä 362 Beneteauta. Beneteaun brändejä ovat purjevenemerkit Oceanis, First, Figaro ja moottorivenemerkit Flyer, Antares, Gran Turismo, Swift Trawler ja Grand Trawler. Suomessa oli näihin merkkeihin kuuluvia veneitä 679 kappaletta vuonna 2022. == Lähteet == == Aiheesta muualla == * beneteau.com Valmistajan verkkosivut. Luokka:Veneenvalmistajat
Dreieich

Dreieich on kaupunki Offenbachin piirikunnassa Hessenin osavaltiossa Saksassa. Frankfurt am Mainin eteläisellä esikaupunkialueella sijaitsevassa Dreieichissa on runsaasti huipputeknologian yrityksiä. == Maantiede == pienoiskuva|200px|vasen|Burg Haynin rauniot Dreieich sijaitsee Hessenin eteläosassa noin 10 kilometriä Frankfurt am Mainin keskustasta etelään ja noin 10 kilometriä Offenbach am Mainista lounaaseen. Dreieichin alueella virtaa Gundbachjoen yläjuoksu, jota kutsutaan nimellä Hengstbach. Gundbach on yksi Reinin sivujoista. Dreieich koostuu kaupunginosista Buchschlag, Sprendlingen, Dreieichenhain ja Götzenhain, jotka sijaitsevat Hengstbachin varrella toisiinsa kiinni kasvaneina. Viides kaupunginosa Offenthal sijaitsee hieman erillään kaakossa. Dreieich syntyi 1977, kun edellä mainitut kunnat liitettiin toisiinsa. Noin puolet kaupungin väestöstä asuu Sprendlingenin alueella. == Historia == Nimi Dreieich periytyy 800-luvulta, jolloin alueelle perustettiin Wildbannforst Dreieich. Pyhässä saksalais-roomalaisessa keisarikunnassa Wildbannforst oli metsä, jossa saalistus oli kuninkaallisten yksinoikeus. Metsään alkoi syntyä asutusta 900-luvulla ja vuonna 1256 asutus oli kasvanut kaupungiksi, joka sai nimen Stadt Hayn. Kaupungin ympärille rakennettiin muuri 1400-luvun puolessa välissä. Sprendlingen on mainittu ensi kerran Ludvig Nuoren asiakirjassa vuodelta 880. Nimen pääte -ingen viittaa siihen, että alemannit perustivat paikkakunnan. Kolmikymmenvuotinen sota oli tuhoisa Dreieichin asutukselle; synkästä ajanjaksosta muistuttaa edelleen talo, jonka nimi on Schwedenhaus. Nykyisen Dreieichin alueet liitettiin Hessenin suurherttuakuntaan 1816. Stadt Hayn sai vuonna 1840 uudeksi nimekseen Dreieichenhain. 1800-luvulla alueen talouselämä ja liikenneyhteydet kehittyivät voimakkaasti. Rautatieaseman ympärille kasvoi Buchschlag. Dreieichenhainin vanhakaupunki on historiallisesti merkittävä kokonaisuus ristikkotaloineen. Vanhaankaupunkiin kuuluu myös keskiaikaisen Burg Haynin rauniot. Sprendlingenin raatihuone on vuodelta 1910. Sprendlingenissä sijaitsee Erasmus-Alberus-kirkko 1710-luvulta. Kirkon historia on kuitenkin huomattavasti pidempi. Dreieichin tunnettuihin veistoksiin kuuluu Auf der Hub -tien varrella sijaitseva Stangenpyramide, josta avautuu näkymä Frankfurtin pilvenpiirtäjien muodostamaan siluettiin. == Talous ja liikenne == Dreieichissa harjoitetaan muun muassa informaatioteknologiaa, bioteknologiaa ja leikkikalujen valmistusta. Dreieich kuuluu Frankfurt am Mainin paikallisjunaliikenteen piiriin. Moottoritie BAB 3 kulkee kaupungin pohjoispuolitse ja BAB 5 länsipuolitse. Bundesautobahn 661 kulkee kaupungin halki etelästä pohjoiseen. == Lähteet == == Aiheesta muualla == *Dreieich, Hessen, Saksa — Sunrise, Sunset, and Daylength Luokka:Hessenin kunnat Luokka:Saksan kaupungit
Þorgeir Þorgeirson

Þorgeir Þorgeirson (30. huhtikuuta 1933 – 30. lokakuuta 2003) oli islantilainen kirjailija ja elokuvaohjaaja. Þorgeir Þorgeirsonin läpimurtoromaani oli Yfirvaldið (1973). Seuraavana vuonna julkaistiin novellikokoelma Kvunndagsfólk, jota seurasi kokeellinen romaani Einleik á glansmynd (1976). Þorgeir Þorgeirson kirjoitti myös runoja sekä ohjasi ja tuotti elokuvia. == Lähteet == ==Aiheesta muualla== *Morgunblaðið: Þorgeir Þorgeirson Luokka:Islantilaiset elokuvaohjaajat Luokka:Islantilaiset kirjailijat Luokka:Vuonna 1933 syntyneet Luokka:Vuonna 2003 kuolleet
Yli-Nampajärvi

Yli-Nampajärvi on matalahko, osin kulttuurimaiseman reunustama järvi Raudanjoen reitillä Rovaniemen itäosassa Lapin maakunnassa. Sen pinta-ala on 5,8 neliökilometriä. Etäisyys Rovaniemen keskustasta on 37 kilometriä koilliseen.Yli-Nampajärvi. Järviwiki. Viitattu 30.6.2022. == Maantiede == Yli- Nampajärven pituus kaakosta luoteeseen on 7,4 kilometriä. Etelärannan Kaariniemi jakaa järven eteläosan kahtia. Niemen länsipuolinen järvenosa kattaa noin neljäsosan järven pinta-alasta. Niemen itäpuolinen järvenosa kattaa noin kolmasosan järven pinta-alasta ja se on noin neljä kilometriä pitkä. Itäisen järvenosan eteläisen alueen nimi on Sorkonperä. Vain noin 26 hehtaaria Yli-Nampajärvestä on vähintään kymmenen metriä syvä. Syvimmät vyöhykkeet sijaitsevat Kaariniemen itäpuolella. Kaariniemen länsipuolinen järvenosa on matala. Myös järven pohjoinen osa on matala lukuun ottamatta järven luoteisosan kymmenmetristä syvännettä. Yli-Nampajärven saariluku on yhdeksän. Saarista neljä on alle aarin laajuisia luotoja. Järven keskivaiheilla sijaitseva Hangassaari (noin 2 ha) on ainoa yli hehtaarin laajuinen saari. Yli-Nampajärven pohjoisosan rannat ovat suurelta osin Yli- Namman kylämaisemaa. Järven kaakkoiset rannat ovat metsä- ja suomaata. Kaariniemen Kaarivaara kohoaa noin 210 metriä merenpinnan yläpuolelle eli noin 75 metriä järven pintaa korkeammalle. Yli-Nampajärveen laskee Raudanjoki pohjoisesta. Joen reitti jatkuu järven lounaiskulmasta etelään Ala- Nampajärveen (132,1 metriä mpy) ja edelleen etelään Vikajärveen (115,4 metriä mpy). Lisäksi Solkonperään laskee Tulkajoki idästä Tulkajärveltä (180,7 metriä mpy). Raudanjoki virtaa Yli-Nampajärveen Linnunlammen (65.722.1.014) kautta, joka on lähes samantasoinen kuin Yli-Nampajärvi.Linnunlampi (65.722.1.014). Järviwiki. Viitattu 30.6.2022. Yli-Nampajärven vesitilavuus on 18 297 000 kuutiometriä. Tilavuudesta noin sadasosa on yli kymmenen metrin syvyydessä. Yli-Nampajärvi (65.722.1.001) kuuluu Yli-Nampajärven alueeseen (65.722), joka on kolmannen jakovaiheen vesistö Kemijoen vesistössä (65). Toinen jakovaihe on Nampajärvien alue (65.72) ja ensimmäinen jakovaihe on Raudanjoen valuma-alue (65.7). Yli-Nampajärvi on laajin Yli-Nampajärven alueen 14:stä vähintään hehtaarin laajuisesta vakavedestä. Toiseksi laajin on Sialmojärvi ja kolmanneksi laajin on Hangasjärvi. Kaksi Yli-Nampajärven alueen vakavettä on vailla virallista nimeä.Yli-Nampajärven alue (65.722). Järviwiki. Viitattu 30.6.2022. == Lähteet == Luokka:Rovaniemen järvet Luokka:Raudanjoen valuma- alue